אנדריי לוזובסקי

אנדריי מיקולייביץ' לוזובסקי (באוקראינית: Андрій Миколайович Лозовський; נולד ב-31 בינואר 1973 באודסה) הוא כדורגלן עבר אוקראיני, ששיחק בעמדות הקשר בקבוצת צ'רנומורץ אודסה בליגת העל האוקראינית ובקבוצת שונות בישראל.

ביוגרפיה
לוזובסקי גדל במחלקת הנוער של מועדון הכדורגל צ'רנומורץ אודסה. בשנת 1992 עלה לקבוצה הבוגרת של המועדון. הוא שיחק בעיקר בשורות קבוצת המילואים של המועדון. שותף ביחסית מעט משחקים של ההרכב הראשון של המועדון.

בשנת 1995 הגיע לוזובסקי לישראל כדי לחתום בקבוצת הפועל כפר סבא שזה עתה עלתה לליגה הבכירה בארץ. לאחר עונה אחת בכפר סבא עבר לשחק בקבוצות מליגת המשנה בארץ : מכבי עכו, בית"ר תל אביב והפועל נצרת עילית.

בשנת 2001 עזב את ישראל ושב לאוקראינה. הוא שיחק עונה אחת בקבוצת נעוריו צ'רנומורץ אודסה. בתום עונת 2001/2002 פרש ממשחק פעיל בשל פציעה.

לאחר פרישה ממשחק פעיל למד חינוך גופני באוניברסיטת אודסה. מאז 2008 מאמן לוזובסקי את קבוצת הילדים של צ'רנומורץ אודסה.

תארים
 הגביע האוקראיני: 1992, 1993/1994.

קישורים חיצוניים

כדורגלנים אוקראינים
קשרי כדורגל אוקראינים
אודסה: כדורגלנים
כדורגלני צ'רנומורץ אודסה
כדורגלני הפועל כפר סבא
כדורגלני מכבי עכו
כדורגלני בית"ר תל אביב
כדורגלני הפועל נוף הגליל
כדורגלנים זרים בישראל
אוקראינים שנולדו ב-1973